Hammer Y´s Mens Club 2019- 2020

Første mødeaften forgik på Aalborg forsyning, hvor vi fik rundvisning specielt omkring vandforsyningen i Aalborg. En af Y´s Mens klubbens egne medlemmer fortalte livligt om arbejdspladsen, og en ”senior-vandmand” fortalte og viste os museumsdelen derude, en flot udstilling og fortælling og en udbytterig aften.

4 personer fra klubben var i juli i Sofia, hvor vi besøgte Sofia East, som vi er moderklub for. Ivan og Mila viste os mange spændende ting i den nuværende hovedstad Sofia og de to andre tidligere hovedstæder Veliko Tarnovo og Plovdiv i Bulgarien.

I løbet af efteråret har vi haft besøg fra Bulgarien. Ivan og Mila deltog i midtvejsmødet i Sæsing, og vi havde dem med rundt i Vendsyssel og et enkelt besøg i Aarhus hos deres bekendte. Det er udbytterigt, at opleve Y´s Men i andre lande, og sikken en forskel, de har måske 1 person over 60 år i klubben, og arbejdet ligner lidt det som vores KFUM og K tidligere udførte. De hjælper med at dele mad ud fra ”Mercy Street”-bilen til hjemløse og de støtter ”Safe-house”, som er et sted, hvor unge tidligere børnehjemsbørn får råd og vejledning i at leve i samfundet, og hvor de er beskyttet en del (undgå vold, misbrug), de lærer at være voksne i Sofia (enkelte havde ikke set/brugt en tandbørste, andre kendte ikke begrebet ”ferie”).

Endnu en glædelig ting er, at vi har fået 2 nye klubmedlemmer, så vi nu er 31 i Hammer Y´s Mens Club.

Vores største indtægtskilde er stadig Vodskov Genbrug, og i byen er den anden genbrugsforretning pr. 28/2 flyttet hen ved siden af vores, så nu kan én parkering være nok for at besøge 2 genbrugsbutikker. Det gav mange besøgende i butikken.

Vi tjener også lidt ved at binde adventskranse til flere af områdets kirker.

I år har vi DG (Iver Viftrup), og han holdt et flot midtvejsmøde i efteråret, og nu planlægger vi distriktskonferencen her i april, det bliver en oplevelse af de fine. Glæd jer!

Til august er der jo Verdens- og regionskonference i Odense, og der kommer vores Sofia East-venner, så vi stiller også op, og håber at klubmedlemmer også vil deltage.